GENERÁLNA PROKURATÚRA
SLOVENSKEJ REPUBLIKY				

III GO 127/21/1000
Zbierka služobných predpisov
								generálneho prokurátora
				                 			Slovenskej republiky
								Por. č. 1/2022

Príloha: Zoznam utajovaných skutočností v pôsobnosti prokuratúry Slovenskej republiky

P R Í K A Z

generálneho prokurátora Slovenskej republiky

z 24. januára 2022,

ktorým sa vymedzujú utajované skutočnosti v pôsobnosti prokuratúry Slovenskej republiky 

	Podľa § 10 ods. 2 zákona č. 153/2001 Z. z. o prokuratúre v znení neskorších predpisov a § 8 ods. 2 písm. a) zákona č. 215/2004 Z. z. o ochrane utajovaných skutočností a o zmene a doplnení niektorých zákonov  vydávam tento príkaz:

Článok 1
Úvodné ustanovenia
	
(1) Utajovanou skutočnosťou na prokuratúre Slovenskej republiky je informácia alebo vec, ktorú je potrebné chrániť pred vyzradením, zneužitím, poškodením, neoprávneným rozmnožením, zničením, stratou alebo odcudzením, ktorá je vymedzená v Zozname utajovaných skutočností v pôsobnosti prokuratúry Slovenskej republiky.

	(2) Zoznam utajovaných skutočností v pôsobnosti prokuratúry Slovenskej republiky tvorí prílohu tohto príkazu.

Článok 2
Zrušovacie ustanovenie

	Zrušuje sa príkaz generálneho prokurátora Slovenskej republiky por. č. 7/2006 z 1. marca 2006, ktorým sa vymedzujú utajované skutočnosti v pôsobnosti prokuratúry Slovenskej republiky v znení príkazu generálneho prokurátora Slovenskej republiky por. č. 1/2008 zo 6. februára 2008 a príkazu generálneho prokurátora Slovenskej republiky por. č. 4/2009 z 9. júna 2009.

Článok 3
Účinnosť

	Tento príkaz nadobúda účinnosť 1. februára 2022.

podpis
Dr.h.c. JUDr. Maroš Žilinka, PhD.
generálny prokurátor Slovenskej republiky